laion/Wikipedia-Exotic huggingface dataset:
Josef de Souza

Josef de Souza Dias (sündinud 11. veebruaril 1989 Rio de Janeiros) on Brasiilia jalgpallur, kes mängib poolkaitsjana Türgi kõrgliiga klubis Beşiktaş. Ta alustas klubikarjääri Brasiilia klubis Vasco da Gama, mille noorteakadeemiaga liitus ta 1998. aastal. Klubi põhimeeskonnas debüteeris ta 2008. aastal Brasiilia esiliigas. 2010. aastal liitus ta Portugali kõrgliiga klubis Porto, kuid naasis 2012. aastal Brasiiliasse, mängides aastatel 2012–2014 Brasiilia kõrgliigas Grêmio ja aastatel 2014–2016 São Paulo ridades. 2014. aastal valiti Souza Brasiilia kõrgliiga hooaja sümboolsesse koosseisu. Aastatel 2015–2018 mängis ta Türgi kõrgliiga klubis Fenerbahçe. Seejärel mängis ta kaks hooaega Saudi Araabia kõrgliiga klubis Al Ahli ning naasis 2020. aastal Türki. Aastatel 2014–2015 mängis Souza Brasiilia jalgpallikoondises kolmes kohtumises. Vasco da Gama Campeonato Brasileiro Série B: 2009 Porto Primeira Liga: 2010–11, 2011–12 Taça de Portugal: 2010–11 Supertaça Cândido de Oliveira: 2010, 2011 UEFA Euroopa Liiga: 2010–11
Kurg (täpsustus)

Kurg on lindude perekond kurglaste sugukonnas. Kurgede all võidakse Eestis silmas pidada: sookurge (linnuliik kurglaste sugukonnas) valge-toonekurge (linnuliik toonekurglaste sugukonnas) Harva kohtab Eestis haudelinnuna ka must-toonekurge. Eksikülalistena ka mitut kure perekonda kuuluvat liiki. On ka: Kurg, eesti perekonnanimi Kurg, lõunataeva tähtkuju
Adem Ljajić

Adem Ljajić (serbia kirillitsas Адем Љајић; sündinud 29. septembril 1991 Novi Pazaris) on Serbia jalgpallur, kes mängib ründava poolkaitsjana Türgi kõrgliiga klubis Beşiktaş. Ta alustas klubikarjääri FK Partizanis, mille meeskonnas debüteeris ta Serbia kõrgliigas hooajal 2008–09, tulles samal hooajal klubiga Serbia meistriks. 2010. aasta jaanuaris sõlmis ta viieaastase lepingu Itaalia kõrgliiga klubiga Fiorentina. 2013. aasta augustis siirdus ta 11 miljoni euro eest AS Romasse. Hooajal 2015–16 mängis ta Romast laenul Milano Internazionales. 2016. aasta juulis sõlmis Ljajić lepingu Torinoga. 2018. aasta augustis läks ta Torinost laenule Beşiktaşesse, kellega sõlmis järgmise aasta mais püsiva lepingu. Serbia jalgpallikoondises debüteeris Ljajić 2010. aastal. Koondisekarjääri esimese värava lõi ta 7. juunil 2015 sõprusmängus Aserbaidžaani vastu. Ta kuulus Serbia koondisse 2018. aasta maailmameistrivõistlustel. Partizan Serbia Superliga 2008–09 Serbia karikas: 2008–09  Adem Ljajić – pildid, videod ja helifailid Wikimedia Commonsis
Kândali provints

Kândali provints on 1. järgu haldusüksus Kambodžas. See ümbritseb pealinna Phnom Penhi. Provintsi halduskeskus on Ta Khmau. Provints jaguneb 11 ringkonnaks, kus on 146 valda ja 1087 küla. 2008. http://www.stat.go.jp/english/info/meetings/cambodia/pdf/pre_rep1.pdf
Punane sild

Punane sild (Teenuse) Punane sild (Peterburi) Punane sild (Volga)
Prey Vêngi provints

Prey Vêngi provints on 1. järgu haldusüksus Kambodžas. Asub riigi kaguosas ja piirneb lõunas Vietnamiga. Provintsi halduskeskus on Prey Vêng. Provints jaguneb 12 ringkonnaks, kus on 116 valda ja 1139 küla. 2008. http://www.stat.go.jp/english/info/meetings/cambodia/pdf/pre_rep1.pdf
Islandi kroon

Islandi kroon (islandi keeles króna, mitmuses krónur) on Islandi rahaühik. ISO rahakood on ISK. Taani kroon võeti Islandil kasutusele 1874. See asendas varem kehtinud Taani riigitaalri. 1885 hakkas Island juba oma pangatähti välja andma. Need olid paberrahad nominaaliga 5, 10 ja 50 krooni. 1904 lisandusid 100-kroonised paberrahad. Raha väljaandmise eest vastutas pank Lansssjod Islands. Islandi kroon eraldus Taani kroonist peale Skandinaavia Rahaliidu lõppemist esimese maailmasõja alguses ja autonoomia saamist Taanilt 1918. aastal. 1921. aastal emiteeriti Ee 1922. aastal emiteeriti esimesed mündid: 10- ja 25-öörised. 1925. aastal järgnesid 1- ja 2-kroonised mündid ning 1926 1-, 2- ja 5-öörised. 1929. aastal võttis üle 5-krooniste rahade emiteerimise üle teine pank, Landsbanki Íslands. 1935 laskis pank käibele 500-kroonised rahatähed, 1957 25- ja 1000-kroonised rahad. Island iseseisvus 1944. 1946 muudeti müntide kujundust, et kõrvaldada sealt Christian X monogramm CXR. 1961 sai Islandi keskpangaks Seðlabanki Íslands. Pank andis välja paberrahad nominaaliga 10, 25, 100, 1000 ja 5000 krooni. 1960. aastatel langes Islandi krooni väärtus märgatavalt. 1981 arvestati Islandi krooni väärtus ümber kursiga 1:100. Kasutusele võeti mündid nominaaliga 5, 10 ja 50 ööri ning 1 ja 5 krooni, millele järgnesid 10-kroonised mündid 1984, 50-kroonised 1987 ja 100-kroonised 1995. Kasutusele võeti rahatähed nominaaliga 10, 50, 100 ja 500 krooni, millele järgnesid 1000-kroonised rahad 1984 ning 2000- ja 5000-kroonised rahad 1986. Tehniliselt jaguneb kroon endiselt 100 ööriks, ehkki öörid ei ole enam ammuilma käibel. 2002 lõpetas tollane peaminister Davíð Oddsson ööride kasutamise Islandi igapäevaelus ja alla 1 krooni väärtuses olevad mündid korjati käibelt ära. Alates 1. oktoobrist 2003 ei võta neid vastu ka Islandi pangad. Ööre kasutatakse ainult valuutakursside arvestamisel. Majanduskriisi tõttu kaotas Islandi kroon 70% oma väärtusest euro suhtes oktoobrist 2007 oktoobrini 2008. Sularahatähed: 10 000, 5000, 2000, 1000, 500, (100, 50, 10) Mündid: 100, 50, 10, 5, 1 Seisuga 13. oktoober 2024 1 EUR = 149,56 ISK 1 USD = 136,65 ISK 1 GBP = 178,59 ISK Endised valuutakursid 1 EEK = 11,105 ISK seisuga 5. juuni 2009 1 EEK = 9,8272371705 ISK seisuga 31. detsember 2010
Pilvelumestuse-auk

Pilvelumestusauk (ingl hole-punch cloud, fallstreak hole) on atmosfäärinähtus, mis tekib siis, kui pilved koosnevad allajahtunud veepiisakestest, mille temperatuur on –20...–30 °C. Kui atmosfääris tekib mingi häiring, näiteks lendab lennuk pilvekihist läbi, võib aerodünaamilise rõhulanguse tõttu moodustuda palju jääkristalle, mis võivad seejärel vallandada doominoefekti, nii et allajahtunud veepiisakesed külmuvad kohe jääkristallideks kuni teatud kauguseni häiringust. Tekkinud jääkristallid langevad sajujoontena pilvekihist välja ning tekib auk. Pilv Atmosfäär Ilm Oidermaa, Jaan-Juhan (10. august 2017). "Atmofääriteadlane selgitab, kuidas tekkis Lõuna-Soome pilvedesse auk". Novaator. Vaadatud 15.02.2021. Kiitsak. Kairo (13. detsember 2019). "VÕIMAS GALERII: Kairo Kiitsaku eriliste pilvede ülevaade". Fotojutud. Vaadatud 15.02.2021.
Takêvi provints

Takêvi provints on 1. järgu haldusüksus Kambodžas. Asub riigi lõunaosas ja piirneb lõunas Vietnamiga. Provintsi halduskeskus on Doun Kaev. 2008. aastal oli provintsi rahvaarv 843 931. Provints jaguneb 10 ringkonnaks, kus on 100 valda ja 1117 küla. 2008. http://www.stat.go.jp/english/info/meetings/cambodia/pdf/pre_rep1.pdf
Sihanoukville'i provints

Sihanoukville'i provints on 1. järgu haldusüksus Kambodžas. Provintsi halduskeskus on Sihanoukville. Sihanoukville'i provints loodi 22. detsembril 2008. Provints jaguneb 4 ringkonnaks. General Population Census of the Kingdom of Cambodia 2019
Skandinaavia Rahaliit

Skandinaavia Rahaliit (rootsi keeles: Skandinaviska myntunionen, taani: Skandinaviske Møntunion, norra: Skandinaviske myntunion) oli Rootsi ja Taani ühine rahaliit, mis loodi 5. mail 1873. Rootsiga personaalunioonis olnud Norra liitus rahaliiduga kaks aastat hiljem (1875), seades raha väärtuse kulla suhtes võrdseks Taani ja Rootsiga (100/248 grammi). Rootsi, Taani ja Norra kroon jagunes 100 ööriks. Peale kullast 5-, 10- ja 20-krooniste müntide olid käibel hõbedast 1- ja 2-kroonised, biljoonist 10-, 25- ja 50-öörised ja pronksist 1-, 2- ja 5-öörised, ims olid kõigis lepinguosalistes riikides sama kaalu ja mõõduga. Rahaliit oli 19. sajandi skandinavistliku poliitikaliikumise üks suurimaid tulemusi. 1914. aastal tõi Esimese maailmasõja algus lõpu ka rahaliidule. Rootsi hülgas suhte kullaga 2. augustil 1914. aastal. 1924. aastal Eestis kehtestatud kuldkrooni ja 1928. aastal kehtestatud krooni väärtus vastas kuni devalveermiseni 1933. aastal liidu poolt kehtestatud krooni väärtusele. Rootsi, Norra ja Taani kasutavad samasid rahaühikuid, mis olid kasutusel rahaliidu ajal, kuid neil puudub omavaheline seotus aastast 1914. Islandi kroon on tuletis Taani kroonist, mis võeti kasutusele peale Islandi iseseisvumist Taanist 1918. aastal ning täielikult 1944. aastal.
Izjaslav Mstõslavõtš

Izjaslav Mstõslavõtš (ukraina keeles Ізяслав Мстиславич, 1097–1154) oli aastatel 1146–1154 Kiievi-Vene valitseja.
Vytautas Bingelis

Vytautas Bingelis (sündinud 16. märtsil 1941 Kaunases) on Leedu endine poksija. Tema treener on olnud ka Algirdas Šocikas. Ta oli raskekaalus (üle 81 kg) 1972. aastal NSV Liidu meister. Ta sai NSV Liidu meistrivõistlustel poolraskekaalus (kuni 81 kg) 1966. aastal 2. koha ning 3. koha poolraskekaalus (kuni 81 kg) aastatel 1968, raskekaalus (üle 81 kg) 1971 ja 1975. NSV Liidu 1972. aasta meistrivõistlused poksis. Tulemused inglise keeles NSV Liidu 1966. aasta meistrivõistlused poksis. Tulemused inglise keeles NSV Liidu 1968. aasta meistrivõistlused poksis. Tulemused inglise keeles NSV Liidu 1971. aasta meistrivõistlused poksis. Tulemused inglise keeles NSV Liidu 1975. aasta meistrivõistlused poksis. Tulemused inglise keeles
Elmer S. Riggs

Elmer Samuel Riggs (23. jaanuar 1869 – 25. märts 1963) oli Ameerika Ühendriikide paleontoloog. Ta lõpetas Kansase Ülikooli ja töötas seejärel Ameerika Loodusloomuuseumis. 1898. aasta mais asus Riggs tööle Fieldi Loodusmuuseumisse Chicagos, kus töötas kuni pensionile jäämiseni 1942. aastal. Elmer S. Riggs avastas esimesena Brahhiosauruse skeleti.
Fontanka

Fontanka (vene keeles Фонтанка) on Neeva jõe vasakpoolne harujõgi. See voolab läbi kogu Peterburi siselinna, alates Suveaiast kuni Gutujevi saareni. Kanaldatud jõe pikkus on 6,7 kilomeetrit, laius kuni 70 meetrit ja sügavus kuni 3,5 meetrit. Moika moodustab Fontanka parempoolse haru.  Fontanka – pildid, videod ja helifailid Wikimedia Commonsis
David McGoldrick

David James McGoldrick (sündinud 29. novembril 1987 Nottinghamis) on Inglismaal sündinud Iirimaa jalgpallur, kes mängib ründajana Inglismaa kõrgliiga klubis Sheffield United. Ta alustas klubikarjääri Notts Countys, mille meeskonnas debüteeris ta 2004. aastal Inglismaa tugevuselt kolmandas liigas. 2004. aastal sõlmis ta lepingu Southamptoniga. Klubi põhimeeskonnas debüteeris ta järgmise aasta septembris Inglismaa liigakarika kohtumises Mansfield Towni vastu. Seejärel läks ta lühikeseks ajaks tagasi laenule Notts Countysse. 2006. aasta aprillis debüteeris ta Southamptoni põhimeeskonnas Inglismaa esiliigas. Hooaja 2006–07 teises pooles mängis ta laenul Inglismaa tugevuselt kolmanda liiga klubis AFC Bournemouth ja lõi 12 liigamänguga kuus väravat. Hooaja 2007–08 esimeses pooles mängis ta laenul samuti tugevuselt kolmanda liiga klubis Port Vale ja lõi 17 liigamänguga kaks väravat. Hooajal 2008–09 kuulus McGoldrick Southamptoni põhikoosseisu, lüües Inglismaa esiliigas 12 väravat. 2009. aasta juunis siirdus ta ühe miljoni naelsterlingi eest Inglismaa esiliiga klubisse Nottingham Forest, kellega sõlmis nelja-aastase lepingu. Hooaja 2011–12 esimeses pooles oli ta lühikest aega laenul kolmanda liiga klubis Sheffield Wednesday. Hooaja 2012–13 esimeses pooles mängis ta laenul kolmanda liiga klubis Coventry City ja lõi 22 liigamänguga 16 väravat. Hooaja 2012–13 teises pooles suundus ta laenule Ipswich Towni, kellega sõlmis 2013. aasta juulis püsiva lepingu. Ipswich Towniga mängis McGoldrick seejärel Inglismaa esiliigas veel viis hooaega ning tema kõige edukam hooaeg oli 2013–14, mil ta lõi 14 väravat. 2018. aasta juulis sõlmis ta lepingu Sheffield Unitediga, mis mängis toona Inglismaa esiliigas. Hooajal 2018–19 lõi McGoldrick liigas 15 väravat, aidates klubil kõrgliigasse jõuda. 2019. aastal valiti ta Sheffield Unitedi aasta mängijaks. Oma esimesed kaks väravat Inglismaa kõrgliigas lõi ta 11. juulil 2020 mängus Chelsea vastu. Kuna tema vanaisa oli sündinud Iirimaal, sai McGoldrick võimaluse esindada koondises Iirimaad. Iirimaa jalgpallikoondises mängis ta aastatel 2014–2020 kokku 14 korda. Ainsa värava lõi ta 14. septembril 2019 EM-i valikmängus Šveitsi vastu.  David McGoldrick – pildid, videod ja helifailid Wikimedia Commonsis
Timo Suslov

Timo Suslov (sündinud 2. juulil 1981 Tallinnas) on Eesti politseinik ja poliitik, 2013. aastast Reformierakonna liige, Riigikogu XIV ja XV koosseisu liige, Balti Assamblee president. Ta lõpetas 1999. aastal Keila Gümnaasiumi ja 2004. aastal Sisekaitseakadeemia politseinikuna. 1999. aastal oli ta Keila Linnavalitsuse spordinõuniku abi. Aastatel 2004–2008 oli ta Põhja Politseiprefektuuri kriminaalpolitseinik, 2008–2009 korrakaitsepolitseinik, 2009–2012 konstaablijaoskonna juht. Aastatel 2012–2021 oli ta Keila abilinnapea. Aastatel 2013 ja 2017 valiti ta Keila Linnavolikokku. Seoses Riigikogu liikme Kaja Kallase volituste peatumisega tema nimetamise tõttu Vabariigi Valitsuse liikmeks asus Timo Suslov Kaja Kallase asendusliikmena 27. jaanuaril 2021 XIV Riigikogu liikmeteks. Ta nimetati 2022. aasta mais Reformierakonna peasekretäriks. Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 1033 häält ning osutus valituks. Ta on abielus ja tal on kaks poega. Tema hobid on tervisesport ja korvpall. Tema kaksikvend Tanel Suslov on korvpallikohtunik. https://www.esbl.ee/biograafia/Tanel_Suslov
Pipi-Liis Siemann

Pipi-Liis Siemann (sündinud 17. novembril 1975) on Eesti poliitik, XV Riigikogu liige. Ta oli aastatel 2012–2021 Türi vallavanem. 1981–1989 Retla 9-klassiline Kool 1989–1993 Rakvere Pedagoogikakool 2000–2003 Rakvere Pedagoogikakool / Lääne-Virumaa Kutsekõrgkool 2007 Tallinna Tehnikaülikool, magistriõpe 1995–2001 Oisu lasteaia õpetaja 2001–2004 Oisu vallavalitsuse ametnik 2004–2009 MTÜ Lõuna-Järvamaa arendusühingu tegevdirektor 2006–2010 Türi vallavalitsuse arendusspetsialist 2010–2012 Järvamaa Kutsehariduskeskuse arenguosakonna juhataja 2012–2021 Türi vallavanem 2021–2023 SA Koeru Hooldekeskuse juhatuse liige 2023– XV Riigikogu liige Kuulus veebruarist 2008 kuni 2021. aasta lõpuni erakonda Isamaa. 23. maist 2022 on ta Eesti Reformierakonna liige. Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 2498 häält ning osutus valituks. 2021 – Järvamaa vapimärk
Gribojedovi kanal

Gribojedovi kanal (vene keeles канал Грибоедова) on Peterburi siselinna läbiv kanal, mis rajati 1739. aastal Krivuša jõe sängi. Aastatel 1764–1790 kanalit süvendati, kaldad tugevdati ja kaeti graniidiga. Kanal algab Moikas ja lõppeb Fontankas. Moika jõgi Fontanka jõgi Obvodnõi kanal  Gribojedovi kanal – pildid, videod ja helifailid Wikimedia Commonsis
Ringkanal

Ringkanal (vene keeles Обводный канал Obvodnõi kanal) on Peterburi pikim kanal, mis 19. sajandil märkis linna lõunapiiri. Neeva jõest mööda siselinna äärt Jekaterinhofka jõkke suubuva kanali pikkus on 8 kilomeetrit. Kanal kaevati aastatel 1769–1780 ja 1805–1833. 19. sajandi lõpuks, pärast tööstusrevolutsiooni, oli sellest saanud kanalisatsioon, mis kogus kõrval asuvate tööstusettevõtete reovett. Seejärel muutus kanal madalaks ja ei olnud enam laevatatav. Kanali kaldad on kaetud graniidiga. Moika jõgi Gribojedovi kanal Fontanka jõgi Vene-eesti sõnaraamat, Eesti Keele Instituut. Vaadatud 29. aprillil 2021.  Ringkanal – pildid, videod ja helifailid Wikimedia Commonsis
Larissa Joonas

Larissa Joonas (sündinud 1960 Tatarstanis) on Eesti luuletaja, proosakirjanik ja tõlkija. Ta õppis Moskvas. Alates 1983. aastast elab Eestis Kohtla-Järvel. Ta töötab Tallinna Tehnikaülikooli Virumaa kolledži lektorina. Luulekogumik "Lennuradari tühikud" ("Пустоши флайтрадара") sai 2021. aastal Eesti Kultuurkapitali venekeelse kirjanduse аastaauhinna. 2006. Самый белый свет. Стихи и проза. Москва: Memories. 2017. Кодумаа. Москва: Русский Гулливер. 2019. Мировое словесное электричество. Чебоксары: Free Poetry. 2019. Un quanto perso in strada (tõlkinud Paolo Galvagni). Bologna: Arcipelago itaca Edizioni. 2020. Человеческое кино [„Inimkino“]. Peterburi: Borej Art. 2021. Пустоши флайтрадара: Книга стихов. М: Книжное обозрение (АРГО-РИСК). 2022. Inhimillinen kino (tõlkinud Jukka Mallinen). ntamo, Helsinki. 2023. Красная точка на горизонте. Tallinn, Avenarius. Joonas, Larissa 2020. Arütmia või ööbikud. (Tõlkinud Aare Pilv.) Tallinn: Tuum. Лариса Йоонас. Larissa Joonas – tundmatu suurus Eesti luules Larissa Joonas, sõnaelektri maandaja Arvustus. See, mis seisab sõnade taga
Jekaterinhofka

Jekaterinhofka (vene keeles Екатерингофка) on Peterburi kanaldatud jõgi Neeva deltas, mis algab Suurest Neevast ja lõppeb Jekaterinhofka basseinis Neeva lahes. 4,5 kilomeetri pikkune jõgi, mis on saanud nime Jekateringofi järgi, eraldab Gutujevski saart maismaast.
Neeva delta

Neeva delta on Neeva jõe delta, kuhu hakkas 18. sajandi alguses maaparandustööde käigus kerkima Peterburi linn.
Metković

Metković on linn Horvaatias Dubrovniki-Neretva maakonnas. Metković asub Neretva jõe kallastel Hertsegoviina piiril. Register of spatial units of the State Geodetic Administration of the Republic of Croatia 2021 Croatian census: population data by age, sex, settlement  Metković – pildid, videod ja helifailid Wikimedia Commonsis
Čapljina

Čapljina (kirillitsas Чапљина) on linn Bosnia ja Hertsegoviinas Hertsegoviina-Neretva kantonis.  Čapljina – pildid, videod ja helifailid Wikimedia Commonsis
Hertsegoviina-Neretva kanton

Hertsegoviina-Neretva kanton (horvaadi Hercegovačko-neretvanska županija; bosnia Hercegovačko-neretvanski kanton) on üks kümnest Bosnia ja Hertsegoviina Föderatsiooni kantonist. Kanton hõlmab peamiselt Neretva jõeoru piirkonda ja Hertsegoviina osi, mis asuvad selle halduskeskusest Mostarist läänes.
Ljubuški

Ljubuški (kirillitsas Љубушки) on linn Bosnia ja Hertsegoviinas Hertsegoviina-Neretva kantonis.  Ljubuški – pildid, videod ja helifailid Wikimedia Commonsis
Sarajevo kanton

Sarajevo kanton (bosnia Kanton Sarajevo, horvaadi Sarajevska županija, serbia Сарајевски кантон) on üks kümnest Bosnia ja Hertsegoviina Föderatsiooni kantonist. Kantoni halduskeskus on Bosnia ja Hertsegoviina pealinn Sarajevo.
Lääne-Hertsegoviina kanton

Lääne-Hertsegoviina kanton (horvaadi Županija Zapadnohercegovačka; bosnia Zapadnohercegovački kanton) on üks kümnest Bosnia ja Hertsegoviina Föderatsiooni kantonist. Kantoni halduskeskus on Široki Brijeg.
Bosansko Podrinje kanton

Bosansko Podrinje kanton on üks kümnest Bosnia ja Hertsegoviina Föderatsiooni kantonist. Kantoni halduskeskus on Goražde.
Široki Brijeg

Široki Brijeg (kirillitsas Широки Бријег) on linn Bosnia ja Hertsegoviinas Lääne-Hertsegoviina kantonis.  Široki Brijeg – pildid, videod ja helifailid Wikimedia Commonsis
Anderson Cooper

Anderson Hays Cooper (sündinud 3. juunil 1967 New Yorgis) on Ameerika Ühendriikide teleajakirjanik. 2001. aastast on ta CNNi üks peamisi uudistesaatejuhte. Ta osales CBS Newsi saates "60 minutit" korrespondendina. Tema autorisaated olid "Anderson Cooper 360°", "Anderson Live" ja "Anderson Cooper Full Circle". Ta on kajastanud uudiseid sõjast räsitud Somaaliast, Bosniast ja Rwandast. Ta on olnud Ameerika Ühendriikide presidendikandidaatide debati moderaator. Cooper on avalikult tunnistanud oma homoseksuaalsust.
Słońsk

Słońsk (saksa keeles Sonnenburg) on küla Poolas Lubuszi vojevoodkonnas Sulęcini maakonnas, Słoński valla halduskeskus. Słońsk on kõige suurema elanike arvuga küla Lubuszi vojevoodkonnas. Asulat on esmamainitud 1295. aastal, osalised linnaõigused sai 1341. aastal ja täielikud linnaõigused 1808. aastal. 1945. aastal läks Słońsk Saksamaa koosseisust Poolale ja kaotas linnaõigused. https://bdl.stat.gov.pl/api/v1/data/localities/by-unit/020811307032-0187062?var-id=1639616&format=jsonapi, vaadatud 4.10.2022. Lista wsi w województwie lubuskim Polska w liczbach Historia Urząd Gminy Słońsk Słońsk Encyklopedia PWN
Janice Dickinson

Janice Doreen Dickinson (sündinud 16. veebruaril 1955 New Yorgis) on Ameerika Ühendriikide vastuolulise supermodellina teatud produtsent-ettevõtja, kes on esinenud tele- ja raadiosaadetes, taskuhäälingutes ning muusikavideodes. 1970. aastate lõpul alustas ta modellina fotodel poseerimist oma sünnilinnas New Yorgis, kust suundus seejärel Pariisi. Ta ilmus korduvalt üle maailma tunnustatud moeajakirjade esikaantel kuni aastani 1994, kogudes tuntust moeringkondades ja ööelus. 2000. aastail pälvis ta laialdase kuulsuse nii kohtunikuna telesaates "America's Next Top Model" kui järgnevalt osavõtjana tõsielusaadetes ja külalisena õhtusaadetes. Ta on avameelselt rääkinud nooruspõlves tunnistatud pedofiiliast, karjääri kestel kogetud seksuaalsetest ärakasutamistest (sh Bill Cosbylt), narkootikumide ja alkoholi sõltuvustest kui ka läbipõetud vähist. Tal on kaks täisealist last. Los Angeleses elades peab ta üheks oma peamiseks hobiks fotograafiat. Debbie Dickinson  Janice Dickinson – pildid, videod ja helifailid Wikimedia Commonsis
Keflavík

Keflavík on linn Islandi edelaosas Suðurnesis Reykjanesbæri vallas. Linnaõigused sai 22. märtsil 1949. Keflavíki sadam loodi 16. sajandil ning asula arenes tänu kalastusele ja kalatöötlusele. Hiljem jätkus selle kasv tänu Keflavíki rahvusvahelisele lennujaamale, mis ehitati Ameerika Ühendriikide poolt 1940ndatel. Keflavíki lennujaama kasutas NATO oma sõjabaasina kuni 30. septembrini 2006. Selgel päeval on võimalik rannalt näha 50 kilomeetri kaugusel asuvat Reykjavíki. Linnas on 10 907 elanikku (2003). https://www.reykjanesbaer.is/is/stjornsysla/fjarmal-og-rekstur/gagnatorg "Arhiivikoopia". Originaali arhiivikoopia seisuga 5. märts 2016. Vaadatud 31. mail 2010.{{netiviide}}: CS1 hooldus: arhiivikoopia kasutusel pealkirjana (link)
Tipikas.tv

Tipikas.TV oli Tallinna Tehnikaülikooli üliõpilaste videoportaal ja internetitelevisioon. Videoportaal loodi TTÜ Filmiklubi poolt 2010. aastal. Portaali sisu oli enamasti TTÜ Filmiklubi toodang, aga sinna said üliõpilaselu ja ülikooliga seotud videoid lisada ka teised kasutajad. Tipikas.tv tegi muu hulgas otseülekandeid spordivõistlustest. Tipikas.tv uudised oli 2011. aasta kevadsemestril alustatud TTÜ üliõpilaselu kajastav iganädalane uudistesaade. Saadet tootis TTÜ Filmiklubi ning see oli nähtav Tipikas.tv videoportaalis. Tudengitelevisioon Tipikas.TV testib otsesaate tegemist Õhtuleht, 21. mai 2012 Võrkpallihooaja pärjatud: Petrovs, Keel, Tiisaar ja Tipikas TV Õhtuleht, 15. aprill 2011 Koduleht (arhiveeritud) TipikasTV uudised Youtube TipikasTV sport Youtube
Vasaku käe reegel

Vasaku käe reegel on elektriõpetuses mnemotehniline juhis, mis määrab magnetväljas paiknevale vooluga juhtmele mõjuva jõu suuna. Reeglit on esitatud mitmel kujul. Tuntuim on kolme sõrme reegel: Kui asetada vasaku käe pöial, nimetissõrm ja keskmine sõrm üksteise suhtes risti ning seejärel suunata nimetissõrm magnetvälja suunda ja keskmine sõrm elektrivoolu suunda, siis näitab pöial juhtmele mõjuva jõu suunda. Vooluga juhtmele mõjuv magnetinduktsiooni jõud on seega alati risti nii voolu kui ka magnetvälja suunaga. Magnetvälja suunaks loetakse suund lõunapooluselt põhjapoolusele (S > N) ja voolu puhul suund plussklemmilt miinusklemmile (kokkuleppeline elektrivoolu suund). Tuntud on ka Ampère'i seaduses esitatud samasisuline juhis: Kui väljasirutatud sõrmedega vasaku käe peopesa asetada vastu magnetvälja B {\displaystyle B} suunda nii, et sõrmed näitavad voolu I {\displaystyle I} suunda, siis näitab pöial juhtmele mõjuva jõu F {\displaystyle F} suunda. Ampère'i seadus ENE 10. köide, 1998 Ampere'i seadus. Vasaku käe reegel
Međugorje

Međugorje on linn Bosnia ja Hertsegoviinas Hertsegoviina-Neretva kantonis. Međugorje asub Mostarist ligikaudu 20 km lõuneedelas. 2013. aastal moodustasid horvaadid Međugorje elanikest 98,7%. Međugorje on katoliiklik palverännusihtkoht. Väidetavalt olevat alates 1981. aasta juunist Međugorje lähedal Maarja ennast ilmutanud lastele ja teismelistele. Međugorjet külastab aastas üle miljoni inimese. Međugorje citypopulation.de Mikk Salu:Religiooniturism on maailmas kõige kiiremini kasvav turismiharu Delfi Ärileht, 12. detsember 2007 Our Lady's Messages 1981-2021 medjugorje.org How many Tourists visited Medjugorje last Year? Sarajevo Times, 19. aprill 2018